E be e agilwe bjang? Areka yeo e be e le ya botelele bja disenthimithara tše e nyakilego go ba tše 500 000 le bophara bja disenthimithara tše e nyakilego go ba tše 30 000. E be e agilwe ka kota ya moduhlare, e manegilwe ka gauta ka ntle le ka gare e bile e kgabišitšwe ka morumo. Sekhurumelo sa yona se be se dirilwe ka gauta e sekilego, se na le bakerubi ba babedi bao ba dirilwego ka gauta bao ba bego ba le dintlheng ka mahlakoreng a mabedi a sona. Ba be ba lebane gomme ba inamišeditše difahlego tša bona sekhurumelong seo. Maphego a bona a be a phurologetše godimo a širile sekhurumelo. Areka e be e na le mekgoko e mene ya gauta ka godimo ga maotwana a yona. Areka yeo e be rwalwa ka dikota tša moduhlare tšeo di manegilwego ka gauta tšeo di bego di tsentšwe ka gare ga mekgoko yeo.​—Ekisodo 25:10-21; 37:6-9.